Семково
Семково е красива местност и планински курорт в Рила. Намира се на 17 километра северно от град Белица, България, на средна надморска височина 1600 m. Разполага с много хотели и почивни станции.

Семково представлява широка денудационна заравненост – красиви поляни с борови и смърчови гори наоколо. През местността тече Станкова река, десен приток на Вотръчка река. Почвите са кафяви горски, а геоложката основа е южнобългарски гранит.

Над курорта, на височина от 1750 метра се намира хижа Семково. От близките до хижата поляни се открива живописна панорама на юг към планината Пирин.

На 1 час и 30 минути пеша в североизточна посока от хижата, разположено в красива клекова гора в циркуса под Средния връх, се намира Сухото езеро. А в северозападна посока от върха са разположени Скалишки езера, Вапски езера и Чернополянски езера.

На северозапад и север от курорта се извисява поредица от красиви върхове: Голям мечи връх, Ангелов връх, Узуница, Аладжа слап, Черна поляна, Павлев връх, Канарата, Реджепица, Вапа, Средния връх (Тупио връх) и Лопатишки връх. В картите издадени след 1985 година някои от тези върхове са с нови имена.

В 1934 година на Семково е убит Симеон Кавракиров.

Наскоро Семково стана известно с проекта Coliving Semkovo, където група дигитални номади ревитализират бившия хотел Рила в кооперативно управлявано пространство за коливинг.

Вижте също 
 Парк за танцуващи мечки

Външни препратки 
 Официален сайт
 Снимки от Семково
 Снимки от Семково 2

Бележки 

Ски курорти в България
Курорти в България
Община Белица
Рила
Местности в Рила